Lav et referat af nedenstående tekst:

Tekst:
Pia Pedersen har fået nok. Hun har meldt sin datter på fire ud af børnehaven Kridthuset i Hillerslev efter gentagne episoder med grænseoverskridende adfærd børnene imellem. For otte måneder siden oplevede man i børnehaven for første gang at nogle drenge havde stukket genstande op i skederne på to piger. Episoden gjorde forældrene til børnehavens børn urolige og der blev holdt stormøde. Det blev krævet at en dør til puderummet, hvor episoden fandt sted, blev fjernet. Men det imødekom Kridthusets ledelse ikke. For to uger siden var den så gal igen. En dreng, som intet har haft med den første episode at gøre, stak en finger op i endetarmen på Pia Pedersens datter. Episoden afledte et møde med ledelsen og Thisted Kommune, men ifølge Pia Pedersen fortalte lederen blot at "den slags kan ske." Den samme dreng skulle ifølge Pia Pedersen have været involveret i en lignende episode i denne uge og Pia Pedersen har nu taget konsekvensen og taget sin datter ud af børnehaven Kridthuset.

Referat:
Mor har meldt sin datter ud af børnehave efter upassende "leg" mellem børnene.